Zápisnica č. 1

zo zasadnutia  Komisie školstva, kultúry a športu Miestneho zastupiteľstva mestskej časti Bratislava – Ružinov zo dňa 17. 9. 2020

Prítomní: Ing. Marcela Kulifajová, PaedDr. Mária Barancová, p. Nikolaj Gečevský,    
                JUDr. Matúš Méheš, Mgr. Jozef Matúšek, p. Silvia  Pilková,  Mgr. Boris    
                Čechvala,  p.Matúš Grznár
Neprítomní: Mgr. Roman Kyselica – ospr.,  Ing. František Bolgáč – ospr.

 PROGRAM:
   
 1.   Otvorenie, privítanie členov komisie
 2.   Návrh na delegovanie zástupcov zriaďovateľa, mestskej časti Bratislava-Ružinov, 
       do orgánov školskej samosprávy pri Materskej škole Bancíkovej 2, Miletičova 37, 
       Piesočná 2, Pivonková 9, Prešovská 28, Stálicová 2, Velehradská 24
3.    Správa o plnení rozpočtu mestskej časti Bratislava-Ružinov za 1. polrok 2020
4.    Návrh na prijatie návratnej finančnej výpomoci
5.    Rozbor činnosti a hospodárenia Ružinovského športového klubu, p. o. za obdobie
       od 01.01.2020 do 30.06.2020
6.   Rozbor činnosti a hospodárenia Knižnice Ružinov za 1. polrok 2020
7.   Návrh na uzatvorenie nájomných zmlúv v budovách zverených do správy Knižnice 
      Ružinov, p. o. na ulici:
-	Na úvrati 52, súpisné číslo 3518, v Bratislave 
-	Zimná 1, súpisné súpisné číslo 3269, v Bratislave ako prípad hodný osobitného zreteľa
8.   Aktualizácia Zriaďovateľskej listiny Knižnice Ružinov, príspevkovej organizácie
9.   Rôzne    
      Informácia o možnosti získania vlastníckeho práva ku nehnuteľnostiam – pozemku a 
      stavieb v lokalite Sklenárova ulica Bratislava
10. Záver

K bodu 1:

Prítomných privítala a pracovné stretnutie otvorila PaedDr, Mária Barancová, pod- predsedníčka komisie. Členovia súhlasili s jednotlivými bodmi programu a ich poradím.

K bodu 2:     
    
          Mgr. Vasilová informovala o blížiacom sa ukončení funkčného obdobia rád škôl pri v materiáli uvedených materských školách. Legislatíva presne stanovuje počet delegovaných zástupcov zriaďovateľa, počet zástupcov ped. zamestancov, počet zástupcov neped. zamestnancov, počet zástupcov rodičov. Zriaďovateľ musí pôvodných delegovaných zástupcov zriaďovateľa odvolať, zverejniť výzvu na voľby členov rady školy a opäť delegovať  zástupcov zriaďovateľa. 
         Materiál obsahuje návrh, aby do jednotlivých rád škôl pri uvedených materských školách boli delegovaní poslanci v súlade s uznesením MZ č. 20/II/2019 zo dňa 19. 2. 2019.

          Komisia školstva, kultúry a športu  po prerokovaní  predložený materiál „Návrh na delegovanie zástupcov zriaďovateľa, mestskej časti Bratislava-Ružinov, do orgánov školskej samosprávy pri Materskej škole Bancíkovej 2, Miletičova 37, Piesočná 2, Pivonková 9, Prešovská 28, Stálicová 2, Velehradská 24“   
   
 1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                         Za:  8

K bodu 3:

           Ing. Lehotayová  informovala o jednotlivých oblastiach rozpočtu   predložených v Správe o plnení rozpočtu za 1. polrok 2020. Pozornosť venovala zameraniu 1. a 2. zmeny rozpočtu, zabezpečeniu činností súvisiacich s riešením a finančným zabezpečením situácie spojenej s COVID-19. Spomenula zníženie daňovo-odvodových príjmov za rok 2020. Hovorila o plnení bežných  a kapitálových príjmov, plnení finančných operácií. Rozobrala štruktúru a čerpanie bežných a kapitálových  výdavkov. Vyčíslila financie použité na zabezpečenie predškolskej výchovy a základného vzdelávania.
        Pán Grznár navrhol, aby sa v budúcnosti pri prezentácii pripravených materiálov KŠKaŠ  Ing. Lehotayová viac sústredila na informácie z oblasti školstva a kultúry.
        Ing. Lehotayová bola požiadaná, aby zistila a členom komisie poslala informácie týkajúce sa príspevku na stravovanie ped. zamestnancov v čase 1. vlny COVD-19.

     Komisia školstva, kultúry a športu  po prerokovaní  predložený materiál „Správa o plnení rozpočtu mestskej časti Bratislava-Ružinov za 1. polrok 2020“
 1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                         Za:  8

   K bodu 4:     

        Zámer prijať návratnú finančnú výpomoc vyplynul z vývinu hospodárenia v období 1. vlny ochorenia COVID-19 a snahy obce kompenzovať výpadok príjmov. Reaguje sa tak na výrazný pokles výberu dane z príjmov fyzických osôb.  Ing. Lehotayová prítomných informovala o podmienkach poskytnutia tejto bezúročnej pôžičky, dobe splatnosti, účele použitia...

     Komisia školstva, kultúry a športu  po prerokovaní  predložený materiál „Návrh na prijatie návratnej finančnej výpomoci“ 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                         Za:  8

K bodu 5:

     Materiál predložil riaditeľ RŠK, Ing. Ľubomír Lenár. Rozobral spoluprácu so základnými a materskými školami v čase pandémie. Pre deti materských škôl bola zorganizovaná Škôlka lyžovania a Škôlka korčuľovania. Vzhľadom na situáciu spôsobenú pandémiou neorganizoval RŠK v prvom polroku 2020 žiadne aktivity pre základné školy.
    Konštatoval, že správa všetkých zverených zariadení (Zimný štadión Vladimíra Dzurillu, Areál hier Radosť Štrkovec, Areál netradičných športov) bola vykonávaná v súlade s požiadavkami mestskej časti. Prevádzka bola zabezpečovaná v súlade s prevádzkovými poriadkami jednotlivých zariadení.
     V športových areáloch základných škôl RŠK zabezpečoval činnosti vyplývajúce z Rámcových zmlúv uzatvorených s jednotlivými základnými školami.
     V oblasti hospodárenia uviedol výšku zostatku  finančných prostriedkov z roku 2019, rozviedol príjem a výdaj do 30. 6. 2020. Ing. Lenár konštatoval, že napriek objektívnym ťažkostiam RŠK zvládol situáciu bez väčších výkyvov.

Komisia školstva, kultúry a športu  po prerokovaní  predložený materiál „Rozbor činnosti a hospodárenia Ružinovského športového klubu, p. o. za obdobie od 01.01.2020 do 30.06.2020“ 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                         Za:  8

K bodu 6:

     Materiál predložila riaditeľka KR, Mgr. Eva Pindjáková. Hovorila o poslaní a činnosti knižnice. Priblížila neočakávanú situáciu spôsobenú pandémiou.  Knižnica Ružinov preorganizovala svoje plánované úlohy a zamerala sa na činnosti, ktoré mohli jej pracovníci vykonávať pri dodržaní všetkých pokynov a obmedzení, ktoré vydal Regionálny úrad verejného zdravotníctva a hlavný hygienik. 
     Z dôvodu pandémie COVID-19 a uzatvorenia knižnice v súlade s nariadením RÚVZ SR a hlavného hygienika presunula knižnica všetky svoje aktivity do on-line priestoru. Pre čitateľov pripravila množstvo súťaží, zaujímavostí, hier, ankiet, videoprojektov a rôznych iných aktivít, ktoré pravidelne zverejňovala na svojej webovej stránke a sociálnych sieťach. 
     Hovorila o správe a prevádzke zverených budov, v ktorých sa nachádzajú jednotlivé pracoviská Knižnice Ružinov. Opísala stav priestorov, ktoré žiaľ nevyhovujú hygienickým požiadavkám. Napr. na základe kontroly  a skonštatovania nevyhovujúcich podmienok mestská časť pristúpila k rekonštrukcii okien a skultúrnenia interiéru knižnice na Miletičovej ulici, rekonštrukcii a obnoveniu interiéru na Bachovej ulici, nákupu nových regálov do pobočky na Zimnej, v pobočke Na úvrati nie je vykonaná nutná skúška oprávnenia používania, uskutočnilo sa vymaľovanie kancelárií v pobočke na Tomáškovej...
     Rozobrala príjem a výdaj Knižnice za 1. polrok 2020, prioritne čerpala vlastné príjmy a až po ich dočerpaní čerpala bežný transfer z mestskej časti. 
Komisia školstva, kultúry a športu  po prerokovaní  predložený materiál „Rozbor činnosti a hospodárenia Ružinovského športového klubu, p. o. za obdobie od 01.01.2020 do 30.06.2020“ 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                         Za:  8

K bodu 7:

     Mgr. Pindjáková uviedla dôvody predloženia návrhu materiálu. V predmetných nehnuteľnostiach sa okrem pobočiek knižníc nachádzajú aj Denné centrá, v ktorých sa poskytuje počas dňa sociálna služba, sociálne poradenstvo, zabezpečuje sa záujmová činnosť. Denné centrá sú spravované Ružinovským domovom seniorov a cieľom je delimitovať ich priamo pod mestskú časť ako ich zriaďovateľa. Uzatvorenie nájomných zmlúv je základnou podmienkou pre zápis mestskej časti do Registra poskytovateľa sociálnych služieb.

Komisia školstva, kultúry a športu  po prerokovaní  predložený materiál „Návrh na uzatvorenie nájomných zmlúv v budovách zverených do správy Knižnice Ružinov, p. o. na ulici:
-Na úvrati 52, súpisné číslo 3518, v Bratislave 
-Zimná 1, súpisné súpisné číslo 3269, v Bratislave ako prípad hodný osobitného zreteľa“ 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                         Za:  8

K bodu 8:

     Mgr. Pindjáková pripomenula  prítomným  skutočnosť,  že Knižnica Ružinov 
je príspevkovou organizáciou riadenou miestnym zastupiteľstvom mestskej časti Bratislava-Ružinov.  Bola založená Zriaďovacou listinou zo dňa 20.11.1992. Predmet činnosti Knižnice Ružinov bol vymedzený Štatútom Knižnice Ružinov schváleným 01.10.2002. Uviedla služby, ktoré by Knižnica v súlade s platnou legislatívou mala zabezpečovať.
     Informovala, že na základe uvedeného je nevyhnutné, aby Knižnica Ružinov prijala nové znenie Zriaďovacej listiny Knižnice Ružinov, ktoré odzrkadľuje aktuálne potreby Knižnice Ružinov, ako aj samotné rozšírenie jednotlivých predmetov činnosti Knižnice Ružinov. Je potrebné zosúladenie formálnej úpravy a textu Zriaďovacej listiny. K materiálu je priložený i návrh Zriaďovacej listiny Knižnice Ružinov.

Komisia školstva, kultúry a športu  po prerokovaní  predložený materiál „Aktualizácia Zriaďovateľskej listiny Knižnice Ružinov, príspevkovej organizácie“ 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                      Za:  8

K bodu 9:

     Materiál predložil Mgr. Tomáš Szabo, vedúci kancelárie prednostu. Prítomných informoval o možnosti získania vlastníckeho práva ku nehnuteľnostiam – pozemku a stavbám v lokalite Sklenárova ulica, Bratislava mestskou časťou Bratislava-Ružinov.    
    Špecifikoval jednotlivé nehnuteľnosti. Uvedený majetok je vo vlastníctve spoločnosti BETA Group, s. r. o. a RUTONA, s. r. o. Riaditeľ spoločnosti predložil mestskej časti ponuku na predaj vyššie uvedeného majetku. Uzavretie zmluvných vzťahov za účelom nadobudnutia nehnuteľnosti do vlastníctva samosprávy v lokalite Sklenárova by definitívne zabezpečilo získanie kompletnej kontroly samosprávy nad de facto posledným nezastavaným územím. Je snaha, aby sa zabránilo na pozemku stavať, a aby bol pod správou mestskej časti. Zámerom je zachovať územie v takom funkčnom stave, ak je v súčasnosti. 
     Mestská časť momentálne nemá finančné prostriedky potrebné na odkúpenie pozemku. Je možnosť, aby do rokovaní vstúpil i magistrát. Mestská časť by ponúkla magistrátu nadobudnutie podielového spoluvlastníctva pozemkov na Sklenárovej ulici. 
     Kúpna cena a podmienky spôsobu jej vysporiadania sú výsledkom viacerých rokovaní za účasti námestníka HMSRBA Ing. Juraja Káčera, starostu a prednostu MČ Ružinov. 
Pán Grznár upozornil p Szaba, že materiál vyznel ako zabezpečenie priestoru pre futbalový klub. 
     Komisia podmienku schválenia materiálu zapracovala do stanoviska predloženého MMZ MČ Bratislava-Ružinov, t. j. aby pozemok bol využívaný v budúcnosti  na rôzne športové aktivity občianskej verejnosti.

Komisia školstva, kultúry a športu  po prerokovaní  predložený materiál „Informácia o možnosti získania vlastníckeho práva ku nehnuteľnostiam – pozemku a stavieb v lokalite Sklenárova ulica Bratislava“ 
1.) berie na vedomie

2.) odporúča pokračovať v ďalších krokoch potrebných na získanie pozemkov v lokalite Sklenárova ulica s prioritou ich využitia verejnosťou na športové účely

Hlasovanie:   Prítomní:  8
          	                      Za:  8

-	Komisia navrhla aby Ing. Lenár pripravil návrh koncepcie športu na území mestskej časti a pozvať ho  na zasadnutie v januári 2021.

Hlasovanie:   Prítomní:  8
          	                      Za:  8

-	PaedDr. Barancová prítomných upozornila na on-line konferenciu „Krízová intervencia“ dňa 11. 11. 2020 www.konferenciakrizovaintervencia.sk

-	  Členovia žiadajú prednostu MÚ, aby zabezpečil písomné vyjadrenie vedúcej oddelenia dopravy k  žiadosti podanej riaditeľkou MŠ Prešovská 28 o zabezpečenie bezpečnosti a možnosti parkovania pri materskej škole a jej elokovanom pracovisku. Vedúca oddelenia  sa má vyjadriť k možnostiam   riešenia situácie.

Hlasovanie:   Prítomní:  8
          	          Za:  8

K bodu 10:

Pracovné stretnutie ukončila PaedDr.Barancová. Konalo sa v čase 10.00 – 12. 30 hod. 

                                                                                                Ing. Marcela Kulifajová 
                                                                                                  predsedníčka komisie
                                                                                                            v zastúpení
                                                                                                PaedDr. Mária Barancová v. r.
                                                                                                 podpredsedníčka komisie  

V Bratislave  22. 9.  2020
Zapísala: Mgr. J. Lukáčová v. r.